"Ауаҩы дызнысыз имҩа еснагь даныԥшылалар ауп, иаԥхьаҟа дахьцо иаҳа алкаа иоурц азы. Зегь акоуп ииашоума сызныз амҩа, цәгьарак ҟасҵама ҳәа аҳасабырба ҟаиҵоит. Агхақәагьы аԥсҭазараа иацуп, ашкәакәа мацара зыҟалом, аиқәаҵәагьы ыҟазароуп. Ауаҩы зегь ԥишәазароуп. Исгәамԥхо ак ыҟазарагьы, уи гхак аҳасабала исыдыскылеит, сыԥсҭазаараҿы уаҳа иҟасымҵап ҳәа. Сызнысыз амҩаҿы, цәгьарак хәыцны иҟасымҵеит. Еснагь мшы бзиак, лашарак сазхьаԥшлар сҭахуп, иҟамзаргьы исыԥшаауеит", — азгәалҭеит Ҳашԥҳа арадио Sputnik Аԥсны аефир аҟны.
Ҳашԥҳа: еснагь лашарак сазхьаԥшлар сҭахуп, иҟамзаргьы исыԥшаауеит
© Sputnik / Томас ТхайцукИнна Хашба
© Sputnik / Томас Тхайцук
Апоет, ахәыҷтәы журнал "Амцабз "аредактор хада Инна Ҳашԥҳа, лаҵарамза 20 рзы иазгәалҭоит лиубилеи. Апоетесса арадио Sputnik Аԥсны иалҭаз аинтервиу аҿы дазхьаԥшуеит лхәыҷрашықәсқәеи, аԥсҭазаара илнаҭаз аԥышәеи.